**ข่าวประชาสัมพันธ์**

**เรื่อง การป้องกันและลดอุบัติเหตุทางถนนช่วงเทศกาลสงกรานต์ พ.ศ. ๒๕๕๕**

 ด้วยในช่วงเทศกาลสงกรานต์ พ.ศ. ๒๕๕๕ ระหว่างวันที่ ๑๑ เมษายน ๒๕๕๕ ถึงวันที่ ๑๗ เมษายน ๒๕๕๕ ซึ่งมีวันหยุดราชการติดต่อกันหลายวัน เป็นช่วงเวลาที่มีการใช้รถใช้ถนนในการเดินทางเป็นจำนวนมาก ทำให้มีความเสี่ยงต่อการเกิดอุบัติเหตุทางถนนสูงกว่าปกติ ซึ่งอาจสร้างความสูญเสียแก่ชีวิต ร่างกาย และทรัพย์สินของประชาชนเพื่อเป็นการป้องกันและลดความสูญเสียจากปัญหาอุบัติเหตุทางถนนที่อาจเกิดขึ้น เทศบาลตำบลเชียรใหญ่ขอความร่วมมือจากประชาชนผู้ใช้รถจักรยานยนต์ให้สวมหมวกนิรภัย เปิดไฟหน้ารถตลอดเวลาและผู้ใช้รถส่วนบุคคลให้ปฏิบัติตามกฎจราจร ตลอดจนให้ผู้นำชุมชนช่วยแนะนำ สอดส่อง ดูแลและควบคุมพฤติกรรมของบุคคลในพื้นที่รับผิดชอบ เช่นให้พ่อแม่ผู้ปกครองยึดกุญแจรถเพื่อเข็มงวดกวดขันลูกหลานไม่ให้ขับขี่รถโดยประมาทและขณะมึนเมา และขอความร่วมมือประชาชนห้ามเผาเศษวัชพืชและสิ่งปฏิกูลริมสองข้างทางและดูแลระมัดระวังสัตว์เลี้ยงมิให้ออกมาสู่ท้องถนน

 ( พรประสิทธิ์ ปะนะรัตน์ )

 งานป้องกันและบรรเทาสาธารณภัย

 สำนักปลัดเทศบาล เทศบาลตำบลเชียรใหญ่